Diari Oficial de la Generalitat Valenciana


Sumari del DOGV 6952, del 28-01-2013 (2013/637)

Notificació de 28 de desembre de 2012, d'informació prèvia, en relació amb l'inici del procediment de regularització o d'extinció de la Fundación Internacional Mediterranea de la Comunidad Valenciana (ASAS).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/637


Organisme emissor
:   Conselleria de Governació i Justícia

Tipus de document
:   Anunci

Notificació de 28 de desembre de 2012, d'informació prèvia, en relació amb l'inici del procediment de regularització o d'extinció de la Fundación Internacional Mediterranea de la Comunidad Valenciana (ASAS). [2013/637]  
L'Acord de la Secretaria Autonòmica de Justícia de data 9 de novembre de 2009 va disposar l'obertura d'un període d'informació prèvia en relació amb els fets que s'exposen a continuació.  
A la vista de les dades que es troben en el Registre de Fundacions de la Comunitat Valenciana, es desprén que la Fundación Internacional Mediterranea de la Comunidad Valenciana no ha presentat comptes anuals ni plans d'actuació des de 2004/2005. Així mateix, no hi ha constància del funcionament de la fundació, ni del compliment dels fins fundacionals, a la qual cosa l'obliguen les disposicions legals en la matèria: la Llei 8/1998, de 9 de desembre, de la Generalitat, de Fundacions de la Comunitat Valenciana, i la Llei 50/2002, de 26 de desembre, de Fundacions.  
Tampoc consta cap sol·licitud ni documentació acreditativa que puguen justificar, si és el cas, les circumstàncies ressenyades més amunt, perquè es trobe la fundació immersa en algun procediment de modificació estatutària, fusió o extinció.  
Estes omissions, que afecten el funcionament del Registre de Fundacions, fan procedent que el patronat inicie els tràmits necessaris per a regularitzar la situació o, si pertoca, sol·licitar l'extinció d'acord amb el que establix la normativa; pot instar el protectorat la resolució judicial d'extinció.  
  
Com que no s'ha pogut notificar personalment este acte administratiu, es publica en el Diari Oficial de la Comunitat Valenciana, així com en el tauler d'edictes de l'ajuntament de l'última adreça, d'acord amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Per a conéixer íntegrament esta informació i que en quede constància, la persona interessada pot comparéixer, en el termini de deu dies comptador des de l'endemà de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'ajuntament, en el Servici d'Entitats Jurídiques de la Conselleria de Governació i Justícia, plaça de Sant Nicolau, número 2, de València.   
  
Així mateix, es concedix un termini de quinze dies, comptador a partir de l'endemà d'esta publicació o de la compareixença, si és el cas, perquè, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
Interessat: Ahmet Saeed Abdulla Salman.  
Última adreça coneguda: P.O. box 346 - Agman, Emirats Àrabs Units.  
Acte: informació prèvia en relació amb l'inici del procediment de regularització registral o d'extinció de la fundació.  
  
València, 28 de desembre de 2012.- El secretari autonòmic de Justícia: Antonio Gastaldi Mateo.